ຄວາມສ່ຽງຂອງບໍລິສັດ
ໂດຍທົ່ວໄປແລ້ວ, ການລົງທຶນໃນຕະຫຼາດໃໝ່ເຊັ່ນ: ໃນ ສປປ ລາວ ທີ່ມີຕະຫຼາດຫຼັກຊັບທີ່ຫາກໍ່ສ້າງຕັ້ງຂຶ້ນນັ້ນອາດມີຄວາມສ່ຽງອື່ນ ໆ ທີ່ບໍ່ມີໃນຕະຫຼາດທີ່ຫາກໍ່ສ້າງໃໝ່ທົ່ວໄປ. ດັ່ງນັ້ນ, ນອກຈາກບັນຫາທີ່ກ່ຽວຂ້ອງກັບບໍລິສັດ (ຄຸນນະພາບຂອງຊັບສິນ ແລະ ການບໍລິຫານຈັດ ການ, ຄວາມສາມາດໃນການສ້າງກະແສເງິນສົດ, ຄວາມໝັ້ນຄົງທາງດ້ານການເງິນ, ກົດລະບຽບທີ່ຄວບຄຸມຕະຫຼາດພະລັງງານໄຟຟ້າ).
ການລົງທຶນໃນບໍລິສັດມີຄວາມ ສ່ຽງ, ບໍລິສັດຕ້ອງໄດ້ພົບກັບປັດໄຈຄວາມສ່ຽງໃນດ້ານຕ່າງໆ ຈາກສະພາບຂອງອຸດສາຫະກຳ ແລະ ການແຂ່ງຂັນທາງທຸລະກິດ ຕະຫຼອດເຖິງການປ່ຽນແປງຂອງເສດຖະກິດທັງໃນປະເທດ ແລະ ຕ່າງປະເທດ, ໂດຍສະເພາະຂໍ້ມູນກ່ຽວກັບຄວາມສ່ຽງທີ່ສຳຄັນ ເຊິ່ງຄວາມສ່ຽງໄດ້ແບ່ງເປັນ 2 ພາກສ່ວນໃຫຍ່ໆຄື: ຄວາມສ່ຽງພາຍໃນ ແລະ ຄວາມສ່ຽງພາຍນອກ ມີລາຍລະອຽດດັ່ງຕໍ່ໄປນີ້:
1 ຄວາມສ່ຽງພາຍໃນ
1.1 ປະຫວັດກ່ຽວກັບການດຳເນີນທຸລະກິດຂອງບໍລິສັດທີ່ມີຈຳກັດ
ຕັ້ງແຕ່ມື້ສ້າງຕັ້ງວັນທີ 15 ທັນວາ 2010, ບໍລິສັດບໍ່ມີປະຫວັດ ຫຼື ລາຍຮັບຕົ້ນຕໍຈາກການດຳເນີນທຸລະກິດຊັບສິນ ທີ່ໃຊ້ໃນການຜະລິດໄຟຟ້າໃນປັດຈຸບັນສ່ວນຫຼາຍແມ່ນໄດ້ດຳເນີນການ ຜະລິດຢ່າງເຕັມສ່ວນມາຫຼາຍປີແລ້ວ ແລະ ຄາດໝາຍວ່າຊັບສິນເຫຼົ່ານີ້ຈະສືບຕໍ່ໃນການດຳເນີນງານເຊັ່ນດຽວກັບ ກ່ອນທີ່ຈະມີການໂອນຍ້າຍກຳມະສິດຈາກ ຟຟລ ມາໃຫ້ກັບບໍລິສັດ. ເຖິງຢ່າງໃດກໍ່ດີ, ບໍລິສັດ ກໍ່ບໍ່ສາມາດຮັບປະກັນໄດ້ວ່າຊັບສິນທີ່ໃຊ້ໃນການຜະລິດໄຟຟ້າຂອງ ບໍລິສັດໃນປັດຈຸບັນຈະສືບຕໍ່ໃນ ການດຳເນີນງານຕາມລະດັບຄວາມສາມາດໃນປັດຈຸບັນ ຫຼື ໃນລະ ດັບຄວາມສາມາດທີ່ ຟຟລ ສາມາດບັນລຸຜົນໄດ້ ແລະ ດ້ວຍເຫດນີ້ເອງ ບໍລິສັດບໍ່ສາມາດຮັບປະກັນໄດ້ວ່າຈະມີລາຍຮັບ ຫຼື ກຳໄລຈາກການດຳເນີນທຸລະກິດຕາມທີ່ຄາດຄະເນໄວ້ຫຼືບໍ່?. ຢ່າງໃດ ກໍ່ຕາມ, ບໍລິສັດໄດ້ຮັບການໂອນຍ້າຍພະ ນັກງານຂອງ ຟຟລ ຈຳນວນໜຶ່ງ ຕາມສັນຍາໂອນພະນັກງານລະຫວ່າງບໍລິສັດ ກັບ ຟຟລ ແລະ ມີການນັບອາຍຸການເຮັດວຽກຕໍ່ເນື່ອງ, ພະນັກງານທີ່ບໍລິສັດຮັບໂອນມາ ຈຶ່ງໄດ້ສືບຕໍ່ການເຮັດວຽກເພື່ອດຳເນີນການໃຊ້ຊັບສິນທີ່ໃຊ້ໃນ ການຜະລິດໄຟຟ້າຂອງບໍລິສັດໃນປັດຈຸບັນ. ດັ່ງນັ້ນ, ບໍລິສັດຈຶ່ງມີຄວາມເຊື່ອໝັ້ນວ່າການດຳເນີນທຸລະກິດໃນຊັບສິນທີ່ ໃຊ້ໃນການຜະລິດໄຟຟ້າ ຂອງ ບໍລິສັດ, ໃນປັດຈຸບັນ ຈະບໍ່ໄດ້ຮັບຜົນກະທົບ ຈາກປະຫວັດກ່ຽວກັບການດຳເນີນທຸລະກິດ ຂອງບໍລິສັດທີ່ມີຈຳກັດ.
1.1.2 ຄວາມສ່ຽງກ່ຽວກັບການຂຶ້ນກັບການສະໜັບສະໜູນ ແລະ ການຮັບຊື້ພະລັງງານຂອງ ຟຟລ
ຟຟລ ເປັນຜູ້ຖືຮຸ້ນລາຍໃຫຍ່ຂອງບໍລິສັດ ໂດຍຖືຮຸ້ນ 99.99 ສ່ວນຮ້ອຍຂອງຮຸ້ນບໍລິສັດທີ່ອອກແລ້ວ ທັງໝົດພາຍຫຼັງສຳເລັດການສະເໜີຂາຍຮຸ້ນທັງໝົດ, ຟຟລ ຈະຮັກສາອັດຕາສ່ວນການຖືຮຸ້ນໄວ້ປະ ມານ 75 ສ່ວນຮ້ອຍຂອງຮຸ້ນບໍລິສັດອອກແລ້ວທັງໝົດ ແລະ ຈະສືບຕໍ່ການຄວບຄຸມບໍລິສັດ. ເຖິງວ່າບໍລິສັດຈະມີສະພາຜູ້ອຳນວຍການເປັນຂອງຕົນເອງ, ແຕ່ ຟຟລ ສາມາດຄວບຄຸມບໍລິສັດ ແລະ ສະ ພາຜູ້ອຳນວຍການຂອງບໍລິສັດໄດ້ໂດຍ ຟຟລ ເອງ ຫຼື ໂດຍຮ່ວມກັບຜູ້ຖືຮຸ້ນອື່ນໆ ຈຳນວນບໍ່ຫຼາຍ ແລະ ຟຟລ ສາມາດກຳນົດໃຫ້ບໍລິສັດ ສາມາດດຳເນີນການຕ່າງໆໄດ້ໂດຍໄດ້ຮັບຄວາມເຫັນດີຈາກ ຜູ້ຖືຮຸ້ນຂອງບໍລິສັດ.
1.1.3 ຄວາມສ່ຽງໃນການດຳເນີນກິດຈະການ.
ຄວາມສ່ຽງກ່ຽວກັບສັນຍາສຳປະທານ: ຕາມກົດໝາຍໄຟຟ້າ ໄລຍະເວລາໃຫ້ສຳປະທານສູງສຸດທີ່ກຳນົດໄວ້ສຳລັບຊັບສິນໃນການຜະລິດ ແມ່ນ 30 ປີ ແລະ ໃຫ້ສິດຕໍ່ອາຍຸສັນຍາອີກບໍ່ເກີນ 10 ປີ. ດັ່ງນັ້ນ, ແຫຼ່ງລາຍຮັບຕົ້ນຕໍຂອງບໍລິສັດ (ເຊິ່ງແມ່ນການຂາຍພະລັງງານໄຟຟ້າໃຫ້ ຟຟລ ຕາມສັນຍາ ຊື້-ຂາຍໄຟຟ້າ) ກໍຂຶ້ນຢູ່ກັບຂໍ້ຈຳກັດດັ່ງກ່າວ.
ຄວາມສ່ຽງຈາກການທີ່ບໍລິສັດບໍ່ສາມາດ ບັນລຸຜົນຕອບແທນທີ່ຕັ້ງໄວ້ຈາກການລົງທຶນ: ບໍລິສັດມີຄວາມຮັບຜິດຊອບໃນການຕິດຕາມ ແລະ ບໍລິຫານໂຄງ ການໃຫ້ເປັນໄປຢ່າງເໝາະ ສົມ ເພື່ອບັນລຸຕາມເປົ້າໝາຍທີ່ໄດ້ວາງໄວ້, ເຖິງແນວໃດກໍ່ຕາມ ບໍລິສັດກໍ່ໄດ້ມີມາດຕະ ການເພື່ອຫຼຸດຜ່ອນຄວາມສ່ຽງດັ່ງກ່າວ.
ຄວາມສ່ຽງກ່ຽວກັບລູກຄ້າຫຼັກ: ບໍລິສັດເຊື່ອໝັ້ນວ່າຄວາມສ່ຽງກັບລາຍຮັບຂອງບໍລິສັດມີຕ່ຳ ດ້ວຍເຫດວ່າ ຟຟລ ຕ້ອງຮັບຜິດຊອບໃນການຮັບປະກັນການສະໜອງພະລັງງານໄຟຟ້າໃນ ສປປ ລາວ, ນອກຈາກນີ້ ຟຟລ ເປັນລັດວິສາຫະ ກິດເຊິ່ງມີສະຖານະການເງິນທີ່ຂ້ອນຂ້າງແຂງແຮງ, ເຖິງແນວໃດກໍ່ຕາມ, ໃນກໍລະນີທີ່ມີບັນຫາຕ່າງໆເກີດຂຶ້ນກັບ ຟຟລ ແລະ ບໍລິສັດອີງໃສ່ລູກຄ້າຫຼັກພຽງລາຍດຽວ ຄື ຟຟລ ອາດສົ່ງຜົນໃຫ້ກັບລາຍຮັບຂອງບໍລິສັດຫຼຸດລົງຢ່າງຫຼວງຫຼາຍ.
ຄວາມສ່ຽງກ່ຽວກັບການດຳເນີນງານຂອງ ເຂື່ອນໄຟຟ້າ ເຊິ່ງໄດ້ແກ່: ຄວາມເສຍຫາຍຂອງເຂື່ອນໄຟຟ້າ ແລະ ເຄື່ອງຈັກ, ປະສິດທິຜົນຂອງເຂື່ອນໄຟຟ້າ (ອາດບໍ່ສາມາດສືບຕໍ່ໃນການຜະລິດ ແລະ ສົ່ງພະລັງງານໄຟຟ້າໄດ້ຕາມແຜນ), ການຂາດແຄນນ້ຳໃນການຜະລິດໄຟຟ້າ (ເນື່ອງຈາກບາງລະດູການອາດບໍ່ມີນ້ຳ ພຽງພໍໃນການຜະລິດໄຟຟ້າ ເພື່ອຕອບສະໜອງຄວາມຕ້ອງ ການອັນເປັນ ເຫດເນື່ອງມາຈາກສະພາບແວດລ້ອມບໍ່ອຳນວຍ), ຄວາມເປັນໄປໄດ້ຂອງການປະກັນໄພທີ່ບໍ່ຄວບຄຸມພຽງພໍ/ຄວາມປອດໄພ, ສຸຂະພາບ ແລະ ສິ່ງແວດລ້ອມ (ຖ້າຫາກບໍລິສັດໄດ້ພົບພໍ້ກັບຄວາມສູນເສຍທີ່ບໍ່ໄດ້ ມີການປະກັນໄພໄວ້,ທຸລະກິດ, ສະພາບ ທາງ ການເງິນ ແລະ ຜົນການດຳເນີນງານຂອງ ບໍລິສັດ ອາດໄດ້ຮັບຜົນກະທົບຢ່າງຫຼວງຫຼາຍ)
1.1.4 ຄວາມສາມາດໃນການຈັດຫາບຸກຄະລາກອນທີ່ມີຄວາມສາມາດ
ບໍລິສັດຄາດວ່າຈະສາມາດຈັດຫາບຸກຄະລາ ກອນທີ່ມີຄວາມຮູ້ຄວາມສາມາດ, ມີຄຸນວຸດທິສູງ ໂດຍສະເພາະຈາກ ຟຟລ ດ້ວຍການສະເໜີເງິນເດືອນ ແລະ ຜົນປະໂຫຍດທີ່ສາມາດແຂ່ງຂັນໃນຕະຫຼາດແຮງງານ ແຕ່ບໍລິສັດບໍ່ສາມາດຮັບປະກັນໄດ້ວ່າ ບໍລິສັດ ຈະດຶງດູດ ຫຼື ຮັກສາບຸກຄະລາກອນດັ່ງກ່າວນີ້ໄວ້ໄດ້.
1.1.5 ຄວາມສ່ຽງທາງການລົງທຶນໃສ່ໂຄງການເພີ່ມເຕີມ
ທຸລະກິດຫຼັກຂອງບໍລິສັດແມ່ນກ່ຽວກັບ ການຊື້, ການເປັນເຈົ້າຂອງ ແລະ ການດຳເນີນໃນຊັບສິນທີ່ໃຊ້ໃນການຜະລິດພະລັງງານໄຟຟ້າທີ່ໄດ້ຮັບ ການພັດທະນາ ແລະ ກໍ່ສ້າງຂຶ້ນໂດຍ ຟຟລ ການລົງທຶນໃນໂຄງການເພີ່ມເຕີມອາດຈະປະກອບດ້ວຍການກໍ່ສ້າງ ແລະ ການລົງທຶນໃສ່ເຂື່ອນໄຟຟ້າພະລັງງານຂະໜາດໃຫຍ່ ແລະ ໃຊ້ເຕັກນິກສູງ ເຊິ່ງການກໍ່ສ້າງໃຫ້ສຳເລັດ ແລະ ການດຳເນີນການ ດັ່ງກ່າວອາດມີຄວາມສ່ຽງຫຼາຍຕໍ່ກັບບໍລິສັດ.
1.1.6 ຄວາມສ່ຽງໃນການໂອນຊັບສິນທີ່ໃຊ້ໃນການຜະລິດຂອງ ຟຟລ ໃຫ້ກັບ ບໍລິສັດ
ບໍລິສັດ ເຊື່ອວ່າ ຟຟລ ຈະໂອນຊັບສິນທີ່ໃຊ້ໃນການຜະລິດຂອງ ຟຟລ ທີ່ມີຢູ່ໃນໄລຍະການກໍ່ສ້າງ ແລະ ທີ່ວາງແຜນໄວ້ແລ້ວ (ທີ່ ຟຟລ ເປັນເຈົ້າຂອງພຽງຜູ້ດຽວ) ແລະ ໂຄງການ IPP ທີ່ມີ ຟຟລ ເປັນຮຸ້ນສ່ວນເຊິ່ງຢູ່ໃນໄລຍະການກໍ່ສ້າງ ແລະ ທີ່ວາງແຜນໄວ້ແລ້ວນັ້ນໃນລາຄາຕາມບັນຊີ ຫຼື ລາຄາທີ່ໃກ້ຄຽງ. ເຖິງແນວໃດກໍ່ຕາມໃນມະຕິຕົກລົງຂອງຄະນະປະຈຳສະພາແຫ່ງຊາດໄດ້ສະ ແດງໃຫ້ເຫັນເຖິງນະໂຍບາຍທີ່ກ່ຽວຂ້ອງກັບຊັບສິນ ທີ່ໃຊ້ໃນການຜະລິດໄຟຟ້າຂອງບໍລິສັດໃນປັດ ຈຸບັນເທົ່ານັ້ນ ເຊິ່ງນະໂຍບາຍດັ່ງກ່າວບໍ່ໄດ້ຮັບປະກັນວ່າແຜນການລົງທຶນຂອງບໍລິສັດ ຈະມີການຊື້ຊັບສິນທີ່ໃຊ້ໃນການຜະລິດຂອງ ຟຟລ ໃນອະນາຄົດຈະໄດ້ຮັບການປະຕິບັດຕາມຫຼືບໍ?.
1.1.7 ຄວາມສ່ຽງໃນຄວາມແຕກຕ່າງດ້ານລະບຽບການ, ການເປີດເຜີຍຂໍ້ມູນ ແລະ ການບັນຊີ
ມາດຕະຖານໃນການເປີດເຜີຍຂໍ້ມູນ ແລະ ການບັນຊີໃນ ສປປ ລາວ ບໍ່ເຂັ້ມ ງວດໃນບາງດ້ານ ທຽບກັບໃນຕະຫຼາດທີ່ມີການພັດທະນາແລ້ວເຊັ່ນ: ຮົງກົງ, ສິງກະໂປ ແລະ ປະເທດທີ່ເປັນສະມາຊິກອົງການຈັດຕັ້ງເສດຖະກິດ, ຮ່ວມມື ແລະ ພັດທະນາ (OECD) ແລະ ອາດມີຂໍ້ມູນກ່ຽວກັບ ບໍລິສັດ ອາດເຜີຍແຜ່ຈຳນວນຈຳກັດກວ່າຈຳນວນທີ່ພີມ ຫຼື ເຜີຍແຜ່ກ່ຽວກັບບໍລິສັດທີ່ມີມວນຊົນຖືຮຸ້ນຢູ່ປະເທດອື່ນ.
1.1.8 ຄວາມສ່ຽງທາງດ້ານມາດຕະຖານໃນການບໍລິຫານຄຸ້ມຄອງບໍລິສັດ
ມາດຕະຖານການບໍລິຫານຄຸ້ມຄອງບໍລິສັດໃນ ສປປ ລາວ ລວມເຖິງມາດຕະ ຖານກ່ຽວກັບ ຄວາມເອກະລາດຂອງສະພາຜູ້ອຳນວຍການ, ຄະນະກຳມະການຜູ້ກວດສອບ ແລະ ມາດຕະຖານການລາຍ ງານທັງພາຍໃນ ແລະ ພາຍນອກອາດມີຄວາມແຕກຕ່າງຈາກທີ່ບັງຄັບໃຊ້ໃນປະເທດອື່ນໆ ຫຼາຍສົມຄວນ.
2.2 ຄວາມສ່ຽງພາຍນອກ
2.2.1 ຄວາມສ່ຽງທາງດ້ານອັດຕາແລກປ່ຽນ
ບໍລິສັດ ມີຄວາມສ່ຽງກ່ຽວກັບອັດຕາແລກປ່ຽນເງິນຕາຕ່າງປະເທດໃນແງ່ຕ່າງໆ ເຊິ່ງລາຍ ຈ່າຍເພື່ອ ການດຳເນີນງານຫຼາຍລາຍການເປັນການຈ່າຍ ດ້ວຍສະກຸນ ເງິນກີບ ແຕ່ບໍລິສັດ ໄດ້ຊື້ອາໄຫຼ່ ແລະ ອຸປະກອນເປັນສະກຸນເງິນໂດລາສະຫະລັດ ແລະ ສະກຸນເງິນຕ່າງປະເທດອື່ນໆ. ສະນັ້ນການເໜັງຕີງ ຂອງ ອັດຕາແລກປ່ຽນ ແຕ່ລະເທື່ອຈະສົ່ງຜົນຕໍ່ການດຳເນີນທຸລະກິດຂອງບໍລິສັດ.
2.2.2 ຄວາມບໍ່ແນ່ນອນຂອງລະບຽບກົດໝາຍທີ່ກ່ຽວຂ້ອງກັບຂະແໜງການໄຟຟ້າຢູ່ ສປປ ລາວ
ສ ປ ປ ລາວ ຍັງບໍ່ໄດ້ອອກລະບຽບກົດໝາຍກ່ຽວກັບ ບໍລິສັດຜະລິດໄຟຟ້າຢ່າງຄົບຖ້ວນເຊິ່ງໃນອະ ນາຄົດລັດຖະບານ ອາດຈະມີການປ່ຽນແປງລະບຽບກົດ ໝາຍ ຂອງ ອຸດສາຫະກຳ ໄຟຟ້າທີ່ສຳຄັນ ເຊິ່ງອາດສົ່ງຜົນກະທົບຕໍ່ການດຳເນີນ ທຸລະກິດ ຂອງ ບໍລິສັດໄດ້.
2.2.3 ຄວາມສ່ຽງທາງດ້ານການແຂ່ງຂັນການພັດທະນາໂຄງການໃນອະນາຄົດ
ບໍລິສັດອາດປະສົບກັບການແຂ່ງຂັນໃນການດຳເນີນ ການຕາມຍຸດທະສາດການລົງທຶນ ແລະ ການພັດ ທະນາໂຄງການພະລັງງານໄຟຟ້າໃໝ່ຢູ່ ສ ປ ປ ລາວ ເຊິ່ງຄູ່ແຂ່ງທີ່ສຳຄັນຈຳນວນໜຶ່ງຂອງບໍລິສັດອາດ ມີແຫຼ່ງການເງິນແລະປະສົບການທີ່ສູງກວ່າບໍລິສັດໃນການພັດທະນາຫຼືປະກອບທຶນສ້າງເຂື່ອນຜະລິດໄຟຟ້າ.
2.2.4 ຄວາມສ່ຽງທາງດ້ານປັດໄຈທາງການເມືອງ ແລະ ເສດຖະກິດຂອງ ສປປ ລາວ
ການເຄື່ອນໄຫວຂອງບໍລິສັດຂຶ້ນກັບສະພາບທາງດ້ານການເມືອງ, ເສດຖະກິດ, ລະບຽບກົດໝາຍຢູ່ ສ ປ ປ ລາວ ເຊິ່ງມີຄວາມໝາຍສຳຄັນໃນບາງດ້ານເຊິ່ງວິກິດການເສດຖະກິດ, ນະໂຍບາຍຂອງ ລັດຖະບານກ່ຽວກັບລາຄາໄຟຟ້າ, ອັດຕາຄ່າຕອບແທນ, ການຄຸ້ມຄອງອັດຕາແລກປ່ຽນ, ນະໂຍບາຍທາງ ດ້ານພາສີອາກອນ ແລະ ດ້ານອື່ນໆ ອາດສົ່ງຜົນກະທົບໂດຍກົງ ຕໍ່ກັບການດຳເນີນທຸລະກິດ ຂອງ ບໍລິສັດ, ທັງໃນຖານະທາງການເງິນ, ຜົນການດຳເນີນງານ ແລະ ຊ່ອງທາງ ການດຳເນີນກິດຈະການ ຂອງ ບໍລິສັດ.
2.2.5 ຄວາມສ່ຽງທາງດ້ານການປະຕິບັດຂອງລັດຖະບານໃນຖານະເປັນຜູ້ຖືຮຸ້ນລາຍໃຫຍ່ຂອງບໍລິສັດ.
ລັດຖະບານເປັນຜູ້ຄວບຄຸມ ຟຟລ ເຊິ່ງເປັນຜົນໃຫ້ສາມາດຄວບຄຸມ ບໍລິສັດຜ່ານການແຕ່ງຕັ້ງສະ ພາຜູ້ອຳນວຍການ ແລະ ຈະຄວບຄຸມຢ່າງໜ້ອຍຈົນກວ່າວ່າ ຟຟລ ຈະຂາຍຮຸ້ນສ່ວນຂອງຕົນໃນ ບໍລິສັດຈົນເຫຼືອຮຸ້ນເປັນສຽງສ່ວນໜ້ອຍ. ບໍລິສັດເຊື່ອວ່າຈະໄດ້ຮັບການປະຕິບັດໃນຖານະ ເປັນບໍລິສັດ ມະຫາຊົນ ແລະ ຈະສາມາດຕັດສິນໃຈທາງທຸລະກິດໃນເລື່ອງການຊື້ຊັບສິນ, ລາຄາໄຟຟ້າ, ພະ ນັກງານ ແລະ ເລື່ອງອື່ນໆດ້ວຍຕົນເອງ. ເຖິງແນວໃດກໍ່ຕາມລັດຖະບານອາດ ຈະ ອອກນະໂຍບາຍທີ່ບັງຄັບໃຊ້ກັບ ບໍລິສັດໃນອະນາຄົດ ເຊິ່ງອາດຂັດແຍ່ງກັບຜົນປະໂຫຍດຂອງຜູ້ຖືຮຸ້ນຂອງບໍລິສັດ.